প্রতিস্থাপন বিক্রিয়া
জৈব রসায়ন-এ প্রতিস্থাপন বিক্রিয়া (ইংরেজি: Substitution / displacement reaction) হলো এক ধরনের বিক্রিয়ার প্রকারভেদ যাতে কোনো জৈব যৌগে যুক্ত একটি কার্যকরী মূলক অপর একটি কার্যকরী মূলক দ্বারা প্রতিস্থাপন করা হয়। জৈব রসায়নে প্রতিস্থাপন বিক্রিয়া একটা গুরুত্বপুর্ণ অংশ। এই বিক্রিয়া দুই ধরণের। যথা: ইলেকট্রন আকর্ষী ও কেন্দ্রাকর্ষী। এছাড়া বিক্রিয়ার ইন্টারমিডিয়েট (যেমন– কার্বোক্যাটায়ন, কার্বানায়ন, মুক্ত মূলক ইত্যাদি) এবং যৌগটি চক্রাকার না সরল তার উপর এই বিক্রিয়ার হার নির্ভর করে। বিক্রিয়াগুলো সঠিকভাবে সম্পন্ন হওয়ার জন্য সঠিক পরিবেশ ও দ্রাবক প্রয়োজন হয়। একটি উদাহরণ দ্বারা নিম্নে ক্রিয়াকলাপ বর্ণিত হল: মিথেনের ক্লোরিনেশন বিক্রিয়াতে ক্লোরিন অণু সমবিভাজন করার মাধ্যমে (হোমোলাইসিস) দুটি ক্লোরিন মুক্ত মূলক (Cl•) উৎপন্ন করে, যারা খুব শক্তিশালী একটি C-H বন্ধনে সমবিভাজন হয়ে (মিথেন মুক্ত মূলক) CH3• ও (হাইড্রোজেন মুক্ত মূলক) H• উৎপন্ন হয়। CH3• এবং Cl• যুক্ত হয়ে মিথাইল ক্লোরাইড উৎপন্ন করে।